CELEX: 62008TN0349
Language: sl
Date: 2008-08-26 00:00:00
Title: Zadeva T-349/08: Tožba, vložena 26. avgusta 2008 – Uralita proti Komisiji

8.11.2008   
            
            
               SL
            
            
               Uradni list Evropske unije
            
            
               C 285/45
            
         Tožba, vložena 26. avgusta 2008 – Uralita proti Komisiji
   (Zadeva T-349/08)
   (2008/C 285/83)
   Jezik postopka: angleščina
   Stranki
   
      Tožeča stranka: Uralita, SA (Madrid, Španija) (zastopniki: I. Forrester, QC, K. Struckmann, P. Lindfelt in J. Garcia-Nieto Esteva, odvetniki)
   
      Tožena stranka: Komisija Evropskih skupnosti
   Predloga tožeče stranke:
   
               —
            
            
               za nično naj se razglasi Odločba Komisije z dne 11. junija 2008 – Zadeva COMP/F/38.695 – Natrijev klorid v delu, ki se nanaša na Uralita; in
            
         
               —
            
            
               Komisiji naj se naloži plačilo stroškov postopka.
            
         Tožbeni razlogi in bistvene trditve
   Tožeča stranka s tožbo, na podlagi člena 230 ES, predlaga delno razglasitev ničnosti Odločbe Komisije C(2008)2626 konč. dne 11. junija 2008 (Zadeva COMP/38.695 – Natrijev klorid) v zvezi s postopkom na podlagi člena 81(1) ES in člena 53(1) EGP v delu kjer je bilo ugotovljeno, da mora tožeča stranka solidarno odgovarjati za kršitve, ki naj bi jih domnevno povzročila družba Aragonesas, v kateri je imela tožeča stranka delež v obdobju med 16. decembrom 1996 in 9. februarjem 2000.
   Tožeča stranka v utemeljitev svoje zahtevkov uveljavlja dva tožbena razloga:
   Prvič, navaja, da je Komisija, s tem da je na podlagi odgovornosti matična-hčerniska družba pripisala ravnanje družbe Aragonesas družbi Uraliti, napačno uporabila pravo.
   Drugič, tožeča stranka navaja, da je Komisija, s tem da je zaradi nasledstva, pripisala ravnanje družbe Aragonesas družbi Uraliti, napačno uporabila pravo.